বাড়ির কাছে ব্লকবাস্টার হলগুলোতে ঢুঁ মেরেও যখন দেখা যায় দুই দিনের টিকিট হাউজফুল হয়ে গেছে তখন স্বভাবতই মনে প্রশ্ন জাগে -কী আছে এই সিনেমায়? এতো দর্শক কেন? একদিকে ট্রাফিক জ্যাম আর অন্য দিকে দর্শকের জোয়ার উপেক্ষা করে বিকেল চারটা থেকে দাঁড়িয়ে থাকলাম একটি টিকিটের প্রত্যাশায়। পোস্টারের দিকে যতোবার তাকাচ্ছিলাম বোঝাই যাচ্ছিল -চঞ্চল চৌধুরী একসাথে বেশ কয়েকটা চরিত্রের উপস্থাপন করেছেন। গত ৭ অক্টোবর মুক্তি পেয়ে যে সিনেমা দুই সপ্তাহ ধরে হাউজফুল চলছে তাতে নিশ্চই এমন ম্যাটারিয়াল আছে যা দর্শক ধরে রাখতে পেরেছে ।